open-index/open-wikipedia-markdown huggingface dataset:
நீள் தீவு இடைக்கடல்

**நீள் தீவு இடைக்கடல்** (*Long Island Sound*) அத்திலாந்திக்குப் பெருங்கடலின் ஓர் கயவாய். இதன் வட எல்லையாக அமெரிக்க மாநிலம் கனெடிகட்டும் தென் எல்லையாக நியூ யோர்க் மாநிலத்தின் நீள் தீவும் உள்ளன. மேற்கு தெற்காக  இந்த இடைக்கடல் நியூ யோர்க் நகரின் கிழக்கு ஆற்றில் தொடங்கி நீள் தீவின் வடக்கு கடற்கரையோரமாக பிளாக் தீவு இடைக்கடல் வரை  நீளத்திற்கு அமைந்துள்ளது. துணையாறுகளின் கலப்பினால் பெறும் நன்னீரும் கடலிலிருந்து பெறும் உவர்நீரும் கலவையாக உள்ள நீள் தீவு இடைக்கடல் மிக அதிகமாக  அகலமும்  ஆழமும் கொண்டுள்ளது.

## மேற்கோள்கள்

## வெளியிணைப்புகள்

* What Makes Long Island Sound So Special? - EPA website
* Soundkeeper - non-profit preservation group
* Long Island Sound Foundation - non-profit preservation group
* Cross-Sound Cable - official CSC website
* ''Human Nature'' - *[[New York Times]]* series on Long Island Sound
* Ellen Thomas - Wesleyan University Research on the Eutrophication of Long Island Sound
* SeagrassLI - LIS eelgrass restoration and monitoring
* Fraudwater - Information on Shell Oil Broadwater campaign

பகுப்பு:நியூ யோர்க் மாநிலம்
பகுப்பு:கனெடிகட்
பகுப்பு:கடற்காயல்கள்
எல்ம்

**எல்ம்**  இலை உதிர்க்கின்ற மற்றும் பகுதியும் உதிர்க்கின்ற மரம்.  இவை பூக்கும் தாவரம் பேரினமான *உல்மஸ்* சேர்ந்தவை. இந்த மரங்கள் பெரும்பாலும் வடக்கு அரைக்கோளத்தில் சைபீரியாவிலிருந்து இந்தோனேசியா வரையிலும் மெக்சிகோவிலிருந்து சப்பான் வரையிலும் காணப்படுகின்றன.

எல்ம் மரங்கள் பெரும்பாலான இயற்கையான அடர்வனங்களில் காணக்கிடைக்கின்றன. தவிரவும் 19வது 20ஆம் நூற்றாண்டுகளில் இவை ஐரோப்பா, வட அமெரிக்கப் பகுதிகளில் தோட்டம், பூங்காக்கள் போன்றவற்றில் அழகுத் தாவரமாகவும் வளர்க்கப்படலாயிற்று.

## மேற்கோள்கள்

### உசாத்துணை

*Collin, E. (2001). Elm. In Teissier du Cros (Ed.) (2001) *Forest Genetic Resources Management and Conservation. France as a case study.* Ministry of Agriculture and Fisheries, Bureau of Genetic Resources. INRA DIC. France.
*Cornell University: Elm hybrids (pdf file)
*Martín-Benito D., Concepción García-Vallejo M., Alberto Pajares J., López D. 2005. Triterpenes in elms in Spain. *Can. J. For. Res.* 35: 199–205 (2005). http://pubs.nrc-cnrc.gc.ca/rp/rppdf/x04-158.pdf 
*Mittempergher, L. & Santini, A. (2004) The history of elm breeding. *Investigacion agraria: Sistemas y recursos forestales* 13(1): 161-177 (2004).
*Ware, G. (1995). Little-known elms from China: landscape tree possibilities. *Journal of Arboriculture*, (Nov. 1995). International Society of Arboriculture, Champaign, Illinois, USA. http://www.ces.ncsu.edu/fletcher/programs/nursery/metria/metria8/m87.pdf .

## வெளியிணைப்புகள்

* 
* Tree Family Ulmaceae  Diagnostic photos of Elm species at the Morton Arboretum
* 
* 
* 

பகுப்பு:மரங்கள்
பகுப்பு:அழகு மரங்கள்
சுரேஷ்குமார இந்திரஜித்

**சுரேஷ்குமார இந்திரஜித்** தமிழ் சிறுகதை எழுத்தாளர்களுள் ஒருவர். இயற்பெயர் என். ஆர். சுரேஷ்குமார். இவர் 1953 அக்டோபர் 5 அன்று தமிழ்நாட்டின் இராமேஸ்வரத்தில் பிறந்தார். பள்ளிப்படிப்பை முடித்தபின் மதுரைக்கு குடிபெயர்ந்தார். பியூசியை மதுரை நாகமலையில் உள்ள வெள்ளைச்சாமி நாடார் கல்லூரியில் படித்தார். இளங்கலை பொருளாதார பட்டப்படிப்பு மஜுரா கல்லூரியில். அரசியல் அறிவியலில் முதுகலைப் பட்டம் பெற்றார். 1979 முதல் எழுதி வருகிறார். தமிழ்நாடு அரசின் வருவாய்த் துறையில் சிராசுதாராக பணியாற்றி 2011 இல் ஓய்வு பெற்றார். 

## நூல்கள்
* அலையும் சிறகுகள் (1982)
* மறைந்து திரியும் கிழவன் (1993)
* மாபெரும் சூதாட்டம் (2005)
* அவரவர் வழி (2009)
* நானும் ஒருவன் (2012)
* நடன மங்கை (2013)
* நள்ளிரவில் சூரியன் (2014)
* பின்நவீனத்துவவாதியின் மனைவி (2017)
* கடலும் வண்ணத்துப்பூச்சியும் - நாவல் (2018)
* அம்பிகாவும் எட்வர்ட் ஜென்னரும் - நாவல் (2019)
* பின்னணிப் பாடகர் (2020)

## விருது
* விஷ்ணுபுரம் விருது - 2020
* மா. அரங்கநாதன் இலக்கிய விருது (2023)
## மேற்கோள்கள்

பகுப்பு:தமிழக எழுத்தாளர்கள்
பகுப்பு:வாழும் மக்கள்
பகுப்பு:தமிழ் சிறுகதையாளர்கள்
பகுப்பு:1953 பிறப்புகள்
பாசப் பறவைகள்

**பாசப் பறவைகள்** (*Paasa Paravaigal*) என்பது 1988 ஆம் ஆண்டு வெளிவந்த இந்தியத் தமிழ் மொழி நாடகத் திரைப்படமாகும். இப்படத்தை கொச்சி ஹனீஃபா இயக்கினார். இப்படத்தின் கதை மு. கருணாநிதி எழுதியது, இப்படத்தில் சிவகுமார், லட்சுமி, மோகன் மற்றும் ராதிகா முக்கிய கதாபாத்திரங்களில் நடித்தனர். இது 1986 ஆம் ஆண்டு ஹனீபாவின் சொந்த மலையாளப் படமான மூனு மாசன்களுக்கு மும்புவின் ரீமேக்காகும். இப்படம் 1988 ஏப்ரல் 29 அன்று வெளியிடப்பட்டு வணிக ரீதியான வெற்றியைப் பெற்றது. இது இரண்டாவது சிறந்த படத்திற்கான தமிழ்நாடு மாநில திரைப்பட விருதை வென்றது. மேலும் நடிகை ராதிகாவுக்கு சிறந்த நடிகைக்கான சினிமா எக்ஸ்பிரஸ் விருது - தமிழில் பெற்றுத் தந்தது.

## நடிகர்கள்
* சிவகுமார் - சுகுமார் 
* லட்சுமி- ஆனந்தி 
* மோகன்- சங்கர்
* ராதிகா - உமா 
* கொச்சின் ஹனீபா- தன்ராஜ்
* ரவிச்சந்திரன்- திருஞானம் 
* நாசர்- டாக்டர் சேகர் 
* தியாகு- ராமு 
* ஒரு விரல் கிருஷ்ணா ராவ்- (சிறப்புத் தோற்றம்)
* எஸ். எஸ். சந்திரன்- மருத்துவர் யமன்
* டெல்லி கணேஷ்- அரசு வழக்கறிஞர்
* காந்திமதி- வைகை
* சாருஹாசன்- தலைமை மருத்துவர்
* மாஸ்டர் டிங்கு- சுகுமாரின் மகன்
* கோகிலா- ரோகிணி, (சங்கரின் முன்னாள் வருங்கால மனைவி/தன்ராஜின் உறவினர்)

## தயாரிப்பு
பாசப் பறவைகள் ஹனீபாவின் சொந்த மலையாளப் படம் மூனு மாசன்களுக்கு மும்புவின் மறுபதிப்பு ஆகும். மோகன் முதன்முறையாக இத்தமிழ் படத்தில் தனது சொந்தக் குரலில் பேசியது குறிப்பிடத்தக்கது.

## பாடல்கள்
இத்திரைப்படத்திற்கு இளையராஜா இசையமைத்தார். பாடல் வரிகளை கங்கை அமரன் இயற்றினார்.

## விருதுகள்
* 1988 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது  - இரண்டாம் இடம்

## மேற்கோள்கள்

பகுப்பு:1988 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சிவகுமார் நடித்த திரைப்படங்கள்
பகுப்பு:மோகன் நடித்த தமிழ்த் திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:ரவிச்சந்திரன் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:லட்சுமி நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:காந்திமதி நடித்த திரைப்படங்கள்
மூர்த்திதேவி விருது

**மூர்த்திதேவி விருது** (**Moortidevi Award**) இந்திய இலக்கிய வளர்ச்சி மற்றும் ஆராய்ச்சிக்காக பாடுபட்டவர்களுக்கு பாரதிய ஞானபீடம் ஆண்டுதோறும் வழகும் விருது ஆகும்.இவ்விருது 23 இந்திய மொழிகள் மற்றும் ஆங்கில மொழியில் இலக்கியம் படைக்கும் இந்தியர்களுக்கு  மட்டும்  வழங்கப்படுகிறது.}}

2003-ஆம் ஆண்டு முதல் மூர்த்திதேவி விருது ஒரு பட்டயம், சால்வை, சரசுவதி தேவி சிலை மற்றும்   ஒரு இலட்சம் ரூபாய் தொகையும் வழங்கப்பட்டது. 2011-ஆம் ஆண்டு முதல் இந்த விருது பெறுவபர்களுக்கு வழங்கப்படும் பரிசுத் தொகை 2 இலட்சமாகவும், 2013-ஆம் ஆண்டு முதல் 4 இலட்சமாகவும் உயர்த்தப்பட்டது. மூர்த்திதேவி விருது முதன்முதலாக 1983-ஆம் ஆண்டில் கன்னட மொழி எழுத்தாளர் சி. கே. நாகராஜா ராவ் எழுதிய *பட்டமகாதேவி சந்தாலாதேவி* எனும் புதினத்திற்கு வழங்கப்பட்டது.

## விருதிற்கான தேர்வு முறை
வாழும் இந்திய மொழிகளின எழுத்தாளர்களின் படைப்புகள் மட்டும் விருதிற்கு ஏற்றுக்கொள்ளப்படும். விருதுதிற்கான தேர்வுக்குழுவில் 7 முதல் 11 பேர் வரை இருப்பர். ஓராண்டில் தகுதியான படைப்புகள் தேர்வு செய்யப்படாமல் இருப்பின் அந்த ஆண்டிற்கு விருது அறிவிக்கப்படாது.
## விருது பெற்றவர்கள் பட்டியல்

## இதனையும் காண்க
* ஞானபீட விருது
* பாரதிய ஞானபீடம்
## மேற்கோள்கள்

## மேலும் படிக்க
*
*
*
*
*
*
*

## வெளி இணைப்புகள்
*Official website
பகுப்பு:இந்திய இலக்கிய விருதுகள்
மார்ட்டின் எய்டெகர்

**மார்ட்டின் எய்டெகர்** (*Martin Heidegger*, 26 செப்டம்பர் 1889 – 26 மே 1976)  செருமானிய மெய்யியலாளர்.

இவரது புகழ்பெற்ற நூலான *இருத்தலும் நேரமும்*(*Being and Time*) இருபதாம் நூற்றாண்டின் மிகச் சிறந்த, முதன்மையான மெய்யியல் படைப்பாக கருதப்படுகின்றது. இது செருமானிய வாசகர்களுக்குக் கூட மிகக் கடினமான நூலாகும். இதிலும் பிந்தைய ஆக்கங்களிலும் எய்டெகர் நாம் கேள்வி எழுப்புவதே நம்மை வரையறுக்கும் என நிறுவினார். ஆனால் மெய்யியலில் கேள்வி கேட்பதே மேற்கத்திய பண்பாட்டில் மறைந்து வருவதாகக் கருதினார்.

நாம் முன் முடிவுகளால் வீழ்ந்துள்ளதாகவும் உண்மையை அதனை மறைத்திருக்கும் *சேற்றிலிருந்து* காணத் தவறி விட்டோம் என்றும் குறிப்பிட்டுள்ளார்.  இவைகளுக்குத் தீர்வாக எய்டெகர்  நடைமுறை வாழ்விற்குத் திரும்பப் பரிந்துரைத்தார். இதன்மூலம் உண்மை தன்னை வெளிப்படுத்த அல்லது "மறைவிலிருந்து வெளிவர" இயலும் என நம்பினார்.

எய்டெகர் நாட்சி கட்சி உறுப்பினராகவும் ஆதரவாளராகவும் இருந்தார். எய்டெகரின் மெய்யியல் கோட்பாட்டிற்கும்  நாசிசத்திற்கும் உள்ள தொடர்பு குறித்து சர்ச்சைகள் எழுந்துள்ளன.

## மேற்கோள்கள்

## வெளியிணைப்புகள்

### ஆவணக் காப்பக தொகுப்பு
* Guide to the Student Notes from Lectures by Martin Heidegger. Special Collections and Archives, The UC Irvine Libraries, Irvine, California.
* Works by Heidegger and on Heidegger (categorization)
### எய்டெகரின் படைப்புகள்
* English translations of Heidegger's works 
* 

பகுப்பு:1889 பிறப்புகள்
பகுப்பு:1976 இறப்புகள்
பகுப்பு:செருமானிய மெய்யியலாளர்கள்
பகுப்பு:நாசிசம்
மும்பை பொங்கல் விழா

**மும்பை பொங்கல் விழா** என்பது இந்திய ஒன்றியம், மகாராட்டிர மாநிலம், மும்பையில் மட்டுங்கா 90 அடி சாலையில் தமிழர்களால் நடத்துப்படும் பொங்கல் விழா ஆகும். இங்கு பொங்கல் நாளன்று ஆயிரக்கணக்கான தமிழர்கள் வரிசையாக ஒரே நேரத்தில் அதிகாலை ஆறு மணிக்கு பொங்கலிடத் துவங்கி பொங்கல் பொங்க  வைத்து சூரியனுக்கு நன்றி தெரிவித்து குலவையிட்டு வழிபடுகின்றனர்.

இந்த கூட்டுப் பொங்கல் விழாவானது மும்பை தாராவி தமிழர்களால் முதன்முதலில் முன்னெடுக்கப்பட்டு 2004 இல் 50 குடும்பங்கள் மட்டுங்கா 90 அடி சாலையில் கூடி பொங்கலிட்டனர். அடுத்த ஆண்டு இது 1001 குடும்பங்களானது. 2015 ஆம் ஆண்டு 1500 குடும்பங்களாக அதிகரித்தது. பொங்கலன்று  மட்டுங்கா சாலையில் உள்ள சக்தி விநாயகர் கோயிலில் இருந்து காமராசர் பள்ளிவரை சுமார் 1.5 கிலோ மீட்டர் வரை நான்கு வரிசையில் பொங்கலிடப்படுகின்றது. பொங்கல் இட வரும் குடுபத்தினர் தமிழரின் பாரம்பரிய ஆடைகளான வேட்டி, புடவை, பாவாடை தாவணியோடு வரிசையாக பொங்கல் இடுகின்றனர்.  விழாவுக்கு தமிழர் குடும்பங்களில் இருந்து விழா குழுவினரால் வரி வசூலிக்கப்படுகின்றது. தமிழ் வணிகர்களும் பொங்கலுக்கு வேண்டிய பொருட்களை அன்பளிப்பாக தருகின்றனர். இதைப்பார்த்து மும்பையின் பிற பகுதிகளில் வாழும் தமிழர்களும் ஒன்று கூடி கூட்டாக பொங்கலிடத் துவங்கினர்.

## மேற்கோள்கள்

பகுப்பு:மும்பை
பகுப்பு:தமிழ்ப் பொங்கல்
மார்கரெட் பார்பலேட்டு

**மார்கரெட் ஈவ்லின் பார்பலேட்டு** (*Margaret Evelyn Barbalet*; பிறப்பு: 1949) ஆத்திரேலிய நாவலாசிரியரும், வரலாற்றாளரும் ஆவார்.

## சுயசரிதை
தெற்கு ஆத்திரேலியாவின் அடிலெய்டு நகரில்  பிறந்த பார்பலேட்டு தாசுமேனியாவில் வளர்ந்தார். 1973 ஆம் ஆண்டு  அடிலெய்டு பல்கலைக்கழகத்தில் வரலாற்றில் முதுகலை பட்டப்படிப்பை முடித்தார் 

அடிலெய்டு குழந்தைகள் மருத்துவமனையின் நூற்றாண்டு விழாவை கொண்டாடுவதற்காக அம்மருவத்துமனையின்  வரலாற்றை எழுத இவர் பணிக்கப்பட்டார். இந்த புத்தகம்  1975 ஆம் ஆண்டு நவம்பர் மாதம்  இயெஃப்ரி தட்டனால்  வெளியிடப்பட்டது. *ஃபார் ஃப்ரம் எ லோ கட்டர் கேர்ள்  என்பது இவரது இரண்டாவது புத்தகமாகும்.* அமைப்பில்  நிவர்த்திக்கப்பட வேண்டிய  குறைகள் பற்றி முன்னாள் மாநில மாணவர்களின் கடிதங்களை அடிப்படையாகக் கொண்டு இந்நாவலை எழுதினார்.

பார்பலெட்டு பின்னர்  புனைகதைக்குத் திரும்பினார். நாவல்கள் மற்றும் சிறுவர் புத்தகங்கள் சிறுகதைகளுடன் *பிரசுரிக்கப்பட்டன.  அவற்றில் மூன்று கான்பெரா  நகரத்துக் கட்டுக் கதைகளாகும்: இக்கதைகள்* 1988  ஆம் ஆண்டு  வெளியிடப்பட்டன.

## படைப்புகள்
### புனைகதை அல்லாதன
* *அடிலெய்ட் குழந்தைகள் மருத்துவமனை 1876-1976: ஒரு வரலாறு*, 1975
* *லோ கட்டர் கேர்லிலிருந்து வெகு தொலைவில்: மாநில மாணவர்களின் மறக்கப்பட்ட உலகம், தெற்கு ஆத்திரேலியா, 1887-1940*, 1983
### நாவல்கள்
* *பிளட் இன் தி ரெயின்*, 1986
* *ஸ்டீல் பீச்*, 1988
* *லேடி, பேபி, இயிப்சி, குயின்*, 1992
* *தி பிரசன்சு ஆப் ஏஞ்சல்ல்சு*, 2001
### பட புத்தகங்கள்
* *தி உல்ஃப்*, ஜேன் டேன்னரால் விளக்கப்பட்டது, 1991
* *ரெக்கி: தெருவின் ராணி,* ஆண்ட்ரூ மெக்லீனால் விளக்கப்பட்டது, 2003

## மேற்கோள்கள்

## வெளி இணைப்புகள்
* 
* 

பகுப்பு:1949 பிறப்புகள்
பகுப்பு:வாழும் மக்கள்
பகுப்பு:ஆத்திரேலிய வரலாற்றாளர்கள்
பகுப்பு:சிறுவர் இலக்கிய எழுத்தாளர்கள்
பகுப்பு:ஆத்திரேலியப் பெண் எழுத்தாளர்கள்
த. துரைசிங்கம்

**த. துரைசிங்கம்** (9 ஏப்ரல் 1937 – 23 ஆகத்து 2021) ஈழத்து எழுத்தாளரும், கவிஞரும், ஆசிரியரும் ஆவார். இவர் 44 சிறுவர் இலக்கிய நூல்களையும், 15 கட்டுரை நூல்களையும், ஏராளமான பாடநூல்களையும் எழுதி வெளியிட்டுள்ளார்.

## வாழ்க்கைக் குறிப்பு
துரைசிங்கம் யாழ்ப்பாண மாவட்டம், புங்குடுதீவில் தம்பிராசா, சிவபாக்கியம் ஆகியோருக்குப் பிறந்தார். புங்குடுதீவு மேற்கு அமெரிக்க மிசன் தமிழ்க் கலவன் பாடசாலை, சுப்பிரமணிய வித்தியாசாலை ஆகியவற்றில் கல்வி கற்றார். இளமையிலேயே பத்திரிகைச் செய்தியாளராகப் பணியாற்றியுள்ளார். நல்லூர் ஆசிரியப் பயிற்சிக் கலாசாலையில் ஆசிரியப் பயிற்சி பெற்ற இவர் பேராதனைப் பல்கலைக்கழக இளங்கலைச் சிறப்புப் பட்டமும், யாழ்ப்பாணப் பல்கலைக்கழகத்தில் கல்வியியலில் டிப்ளோமாப் பட்டத்தையும் பெற்றார். புங்குடுதீவு ஸ்ரீ கணேச மகா வித்தியாலயத்தில் ஆசிரியராகவும், அதிபராகவும் பணியாற்ற்னார். பின்னர் கோட்டக் கல்வி அலுவலர், மாவட்டக் கல்விப் பணிப்பாளர் போன்ற பதவிகளில் இருந்துள்ளா. நல்லூர் ஆசிரியப் பயிற்சிக் கலாசாலை கலாசாலை வெளியீடான 'கலா விருட்சம்' இதழின் ஆசிரியராகவும் (1957–1958) பணியாற்றினார். ஈழப்போர்க் காலத்தில் 1995-97 காலப்பகுதியில் கிளிநொச்சி மாவட்டக் கல்விப் பணிப்பாளராகப் பணியாற்றி ஓய்வு பெற்றார்.

## விருதுகளும் பட்டங்களும்
சிறுவர் இலக்கியத் துறைக்கான தேசிய (சாகித்திய) விருது இவருக்கு நான்கு முறை கிடைத்துள்ளது. வட-கிழக்கு மாகாணக் கல்விப் பண்பாட்டலுவல்கள் அமைச்சு, இலங்கை இலக்கியப் பேரவை, யாழ் இலக்கிய வட்டம், கொழும்பு விவேகானந்த சபை, கலாசார அலுவல்கள் அமைச்சு ஆகியன இவருக்கு விருதுகள் வழங்கியுள்ளன. இலக்கிய வித்தகர், கலாபூசணம் ஆகிய பட்டங்களும் இவருக்கு வழங்கப்பட்டுள்ளன.

## பிற சேவைகள்
1953-இல் புங்குடுதீவில் 'பாரதி கழகம்' என்ற அமைப்பினை நிறுவி பாரதி விழாக்களையும், கலை நிகழ்ச்சிகளையும் நடத்தியுள்ளார். யாழ்ப்பாண மாவட்ட சனசமூக நிலையங்களின் சமாசத்தின் வெளியீடான 'சமூகத் தொண்டன்' மாத இதழின் உதவி ஆசிரியராகவும் பணியாற்றியுள்ளார்.

## மறைவு
துரைசிங்கம் தனது 2021 ஆகத்து 23 அன்று 84-வது அகவையில் கொழும்பில் காலமானார். இவரது தம்பிகள் நாவேந்தன், வி. ரி. தமிழ்மாறன், வி. ரி. இளங்கோவன் ஆகியோரும் எழுத்தாளர்கள் ஆவர்.

## மேற்கோள்கள்

பகுப்பு:1937 பிறப்புகள்
பகுப்பு:2021 இறப்புகள்
பகுப்பு:ஈழத்து எழுத்தாளர்கள்
பகுப்பு:புங்குடுதீவு நபர்கள்
பகுப்பு:இலங்கைத் தமிழ் ஆசிரியர்கள்
பகுப்பு:ஈழத்து சிறுவர் இலக்கிய எழுத்தாளர்கள்
கமலா சிறீவத்சவா

பேராசிரியர் **கமலா சிறீவத்சவா** (*Kamla Srivastava*, 1 செப்டம்பர் 1933 – 4 பெப்ரவரி 2024) ஓர் இந்திய நாட்டுப்புற இசை பாடகராவார்.  இலக்னோ பல்கலைக்கழகம் என்று கருதப்படும் பத்கண்டே இசை நிறுவனத்தின் இசைத் துறையில் உதவி பேராசிரியராக பணியாற்றி ஓய்வு பெற்றார். ஒரு கலைஞராக இவர் மாதம் முழுவதும் நிகழ்ச்சிகளில் பாட அழைக்கப்பட்டார். இவர் கலைஞர்கள் மற்றும் கவிஞர்களின் குடும்பத்திலிருந்து வந்தவர். அனைத்திந்திய வானொலி, தூர்தர்ஷன், இலங்கை வானொலி போன்றவற்றில் நாட்டுப்புற, மெல்லிசை, பாரம்பரிய இசைகளை பாடுகிறார். ஒரு கவிஞரானை இவர், அவதி, போச்புரி, இந்தி ஆகியவற்றில் பாடல்களை எழுதுகிறார்.

இவர், *கீத் வத்திகா* என்ற தனது புத்தகத்தை 8 ஜனவரி 2010 அன்று வெளியிட்டார். இவர், சங்கீத நாடக அகாதமி , உத்தரபிரதேச சன்ஸ்தான், போன்ற அமைப்புகளிலிருந்து பல விருதுகளைப் பெற்றுள்ளார்.

உத்தரப் பிரதேச அரசின் மிக உயர்ந்த விருதான யாஷ் பாரதி விருதை மார்ச் 2016 பெற்றார்.

## மேற்கோள்கள்

## வெளி இணைப்புகள்
*beatofindia.com 
*lyricsindia.net

பகுப்பு:1933 பிறப்புகள்
பகுப்பு:2024 இறப்புகள்
பகுப்பு:நாட்டுப்புறப் பாடகர்கள்
பகுப்பு:இந்தியப் பாடகிகள்
ஆத்மிகா

**ஆத்மிகா** (*Aathmika*) ஓர் இந்திய நடிகையும், வடிவழகியும் ஆவார். இவர், தமிழ்த் திரைப்படத் துறையில் பணிபுரிகிறார். மீசைய முருக்கு (2017) திரைப்படத்தில் அறிமுக கதாபாத்திரத்திற்காக அறியப்படுகிறார்.

## ஆரம்ப கால வாழ்க்கை
ஆத்மிகா, கோயம்புத்தூர் பகுதியைச் சேர்ந்தவர். இவரது குடும்பத்துக்கு திரைப்படத் துறையுடன் எந்த தொடர்பும் இல்லை. இவர், எம். ஓ. பி. வைணவ மகளிர் கல்லூரியில் பட்டப்படிப்பை முடிப்பதற்காக சென்னை சென்றார். இவருடைய தந்தை 26 ஜூன் 2020 அன்று இறந்து போனார்.

## தொழில்
ஆத்மிகா,ராஜிவ் மேனன் இயக்கிய ஒரு குறும்படத்தில் நடித்து தனது நடிப்புத் தொழிலைத் தொடங்கினார். இவரது நடிப்பு ஆர்வம் கல்லூரியிலேயே தொடங்கியது, அங்கு இவர் சில குறும்படங்களின் ஒரு பகுதியாக இருந்தார். மேலும், இரண்டு விளம்பரங்களிலும் தோன்றினார். இவரது சுயவிவரத்தைக் கண்ட ஆதித்யா என்கிற ஹிப்ஹாப் தமிழா இவரை மீசையா முருக்கு என்ற தமிழ் படத்தில்  முக்கிய பெண் வேடத்தை வழங்கினார். அந்த படத்தில் ஆத்மிகாவின் நடிப்புக்கு நல்ல வரவேற்பு கிடைத்தது. துருவங்கள் பதினாறு புகழ் கார்த்திக் நரேன் இயக்கிய இவரது இரண்டாவது படமான நரகாசுரன் திரைப்படத்தில் 2017 இல் நடித்தார். அதே ஆண்டில் இவர் *ஓப்போ சென்னை டைம்ஸ் ஃப்ரெஷ் பேஸ் 2017* என்ற போட்டியில் நடுவராக இருந்தார்.

2018இல், காட்டேரி என்ற படத்தில் மூன்று பெண் முன்னணி வேடங்களில் நடிகை ஓவியாவிற்கு பதிலாக நடித்தார். பிப்ரவரி 2019இல், இவர் நடிகர் உதயநிதி ஸ்டாலினுடன் மு. மாறனின் "கண்ணை நம்பாதே" என்ற பரபரப்புத் திரைபடத்தில் நடித்தார். செப்டம்பர் 2020இல், இவர், ஆனந்த் கிருஷ்ணன் இயக்கிய அரசியல் படமான "கொடியில் ஒருவன்" படத்தின் நடித்தார்.

## திரைப்படவியல்

## மேற்கோள்கள்

## வெளி இணைப்புகள்
* Aathmika at IMDb
* Aathmika on Instagram

பகுப்பு:1993 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
செங்கரும்பு

**செங்கரும்பு** (*Saccharum officinarum*) என்பது கரும்பில் ஒரு வகை ஆகும். செங்கரும்பு என்பதற்கு சிவந்த நிறக் கரும்பு என்று பொருள் இருந்தாலும், இது கருமை கலந்த சிவப்பு நிறத்தில் இருக்கும். இந்தக் கரும்பைக் கொண்டு தமிழ்நாட்டில் வெல்லம் சர்க்கரை போன்றவை தயாரிக்கப்படுவதில்லை. சாப்பிட மட்டுமே பயன்படுத்தப்படுகிறது.

செங்கரும்பானது பொங்கல் விழாவில் படைக்கும் முக்கிய பொருளாக உள்ளது. இது பத்து மாத பயிர் ஆகும். இந்தக் கரும்பை பொங்கலுக்கு அறுவடை செய்யும் விதத்திலேயே நடவு செய்யப்படுகிறது. பெரும்பாலும் இது தமிழ்நாட்டின் சில மாவட்டங்களில் மட்டுமே பயிரிடப்படுகிறது. அங்கிருந்து பொங்கலுக்காக தமிழகம் எங்கும் கொண்டு செல்லப்படுகிறது. மேலும் தமிழர்கள் வாழும் கர்நாடகம், ஆந்திரம், மகாராட்டிரம், தில்லி போன்ற மாநிலங்களுக்கும் எடுத்துச் சென்று விற்பனை செய்யப்படுகிறது.

## குறிப்புகள்

பகுப்பு:கரும்பு
பகுப்பு:தமிழ்நாட்டின் தாவரங்கள்
ஆகத்து 2021 பலுசிசுதான் தாக்குதல்

**ஆகத்து 2021 பலுசிசுதான் தாக்குதல்** (*August 2021 Balochistan attacks*)  ஆகத்து மாதம் 26 ஆம் தேதி பாக்கித்தான் நாட்டின்  சியாரத்து மற்றும் பஞ்ச்கூர் மாவட்டங்களில் நிகழ்ந்தது. பலூச்சு கிளர்ச்சியாளர்கள் நடத்திய இத்தாக்குதலில் நான்கு பாதுகாப்புப் படையினர் கொல்லப்பட்டனர். மேலும் 6 பேர் காயமடைந்தனர். 

## சியாரத் குண்டு வெடிப்பு
மங்கி அணையில் பணிபுரியும் நான்கு தொழிலாளர்கள் கடத்தப்பட்டதாக பலுசிசுத்தான் நகரில் சட்டம் ஒழுங்கைக் காப்பாற்றுகின்ற லெவிசு படைக்கு தகவல்கள் கிடைத்தன. தொழிலாளர்களை மீட்க லெவிசு படையின் ஒரு குழு தேடுதல் நடவடிக்கையைத் தொடங்கியது. இருப்பினும்  கடத்தல்காரர்களின் வாகனத்தைத் துரத்திச் சென்றபோது ஒரு லெவிசு  அதிகாரி கண்ணிவெடியால் தாக்கப்பட்டார்.  குண்டுவெடிப்பில் மூன்று லெவிசு வீரர்கள் கொல்லப்பட்டனர்  வாகனத்தில் இருந்த மூன்று பேர் காயமடைந்தனர். கடத்தல்காரர்கள் இரண்டு தொழிலாளர்களை லெவிசு படையினர் துரத்தத் தொடங்கியபோது விடுவித்தனர்.

### எதிர்ப்புகள்
லெவிசு தியாகிகளின் வாரிசுகள், சியாரத்து, அர்னாய், சஞ்சாவி மக்கள், பல்வேறு அரசியல் கட்சிகள் மற்றும் பழங்குடியினர்கள் ஒன்றாகச் சேர்ந்து இறந்த உடல்களை குச் மோர், சியாரத்து, குவெட்டா அருகே உள்ள பிரதான நெடுஞ்சாலையில் வைத்து அனைத்து வகையான போக்குவரத்தினையும் நிறுத்தும் வகையில் நெடுஞ்சாலையை மூடினர். வடக்கு பலுசிசுதானின் முக்கிய தேசிய நெடுஞ்சாலையில் போக்குவரத்து பல மணி நேரம் நிறுத்தப்பட்டது. நீதித்துறை ஆணையம் அமைக்கும் வரை உடல்களை புதைக்க முடியாது என்று போராட்டக்காரர்கள் கூறினர்.   குவெட்டா  நகரத்திலிருந்து சியாரத்து, சஞ்சாவி, தாக்கி, கோக்லு, அரனாய், சாராக், உலோராலாய் பகுதிகளுக்குப் பயணித்தவர்கள் குறிப்பாக பெண்கள், குழந்தைகள், முதியோர், ஊனமுற்றோர் கடுமையான சிரமங்களை எதிர்கொண்டனர். 

கடையடைப்பு போராட்டங்கள் சியாரத்து, முசுலீம் பாக், கனோயாய், கிலா சைஃபுல்லா, சோப் மற்றும் லோரலாய் பகுதிகளில் நடைபெற்றது. கடைகள் மற்றும் சந்தைகள் மூடப்பட்டிருந்தன. 
## பஞ்ச்கூர் தாக்குதல்
பாக்கித்தான் எல்லைக்காவல் படைவீரர் ஒருவர் பஞ்ச்கூர்  தாக்குதலில் கொல்லப்பட்டார். ஒம்மாவட்டத்தின் குவார்கு பகுதியில்  மூன்று பேர்  காயமடைந்தனர். எல்லைப் பாதுகாப்பு வீரர்களின் வாகனம் இப்பகுதியின் வழியாக செல்லும் போது அடையாளம் தெரியாத நபர்களால் சுடப்பட்டு இங்கு தாக்குதல் நிகழ்ந்தது.  காயமடைந்தவர்கள் பஞ்ச்கூர் மாவட்ட மருத்துவமனைக்கு மாற்றப்பட்டனர்.  
## மேற்கோள்கள்

 

பகுப்பு:பாக்கித்தான்
விக்ரகா

**விக்ரகா** (*Vigraha*) என்பது நவீன  தொழில்நுட்பத்துடன் உருவாக்கப்பட்ட இந்திய பாதுகாப்புக் கப்பலாகும். இக்கப்பல்  இந்திய கடலோர காவல் படைக்கு 2021 ஆம் ஆண்டு 28.8.2021 ஆம் தேதியன்று ஒப்படைக்கப்பட்டது. கண்காணிப்பு, தேடுதல் மற்றும் மீட்புப் பணிகளில் இக்கப்பல் ஈடுபடும். இதன் மூலம் கடல்சார் பயங்கரவாதம், கடத்தல் நடவடிக்கைகள் தடுக்கப்பட்டு கடலோரப் பாதுகாப்பு அதிகரிக்கும்.  

தமிழ்நாட்டிலுள்ள திருவள்ளூர் மாவட்டம் காட்டுப்பள்ளியில் உள்ள எல் அன் டி தனியார் கப்பல் கட்டும் துறைமுகம் விக்ரகாவை உருவாக்கியது. இங்கு கடலோர காவல் படைக்கு அளிப்பதற்காக சுற்றுக்காவல் கப்பல்கள், அதிநவீன இடைமறிக்கும் படகுகள் கட்டப்பட்டு வருகின்றன. பாதுகாப்பு அமைச்சகம் 7 சுற்றுக்காவல் கப்பல்கள் தயாரிப்பதற்கான ஒப்பந்தத்தை 2015 ஆம் ஆண்டு எல் அன் டி நிறுவனத்திற்கு வழங்கியது. விக்ரம், வீரா, விசயா, வராக, வரத், வச்ரா ஆகிய சுற்றுக்காவல் கப்பல்கள் ஏற்கனவே கட்டப்பட்டு கடலோராக் காவல் படையிடம் ஒப்படைக்கப்பட்டு அவை வெற்றிகரமாக பணியில் ஈடுபடுத்தப்பட்டுள்ளன. 

## வெள்ளோட்டம்

188 கோடி ரூபாய் செலவில் புதியதாகக் கட்டப்பட்டு விக்ரகா என்று பெயர் சூட்டப்பட்ட இச்சுற்றுக்காவல் கப்பல் 2020 ஆம் ஆண்டு அக்டோபர் மாதம் 5 ஆம் தேதியன்று கடலோரக் காவல் படையிடம் ஒப்படைக்கப்பட்டு முதல் முறையாக நீரில் இறக்கி விடப்பட்டது. கடந்த பத்து மாதங்களாக விக்ரகாவில் நவீன ஆயுதங்கள், தொலைத் தொடர்புக் கருவிகள் உள்ளிட்ட பல்வேறு கட்டமைப்பு வசதிகள் மேம்படுத்தப்பட்டன. 2021 ஆம் ஆண்டு ஆகத்து மாதம் 28 அன்று முறைப்படி கடலோரக் காவல் படையுடன் இணைக்கப்பட்டு நாட்டுக்காக அர்ப்பணிக்கப்பட்டது.

## சிறப்புகள்

முற்றிலும் உள்நாட்டுத் தொழில்நுட்பத்தில் தயாரிக்கப்பட்டுள்ள விக்ரகா கப்பல் 98 மீட்டர் நீளமும் 15 மீட்டர் அகலமும் கொண்டு 2200 டன் எடை கொண்டதாக தயாரிக்கப்பட்டுள்ளது. மணிக்கு 26 கடல் மைல் வேகத்தில் செல்லக்கூடிய விக்ரகா கரைக்குத் திரும்பாமல் 5000 கடல் மைல் தூரம் பயணிக்கும் திறன் வாய்ந்ததாகும்.

உலங்கு வானூர்தி இறங்கு தளம், எண்ணெய் கசிவு போன்ற சுற்றுச்சூழல் மாசுக் கட்டுப்பாட்டு கருவிகள், நவீன 40/60 போபர்சு துப்பாக்கி உள்ளிட்ட அதி நவீன ரகத் துப்பாக்கிகள், கண்காணிப்புக் கருவிகள், நவீன வழித்தடங்காண் கருவிகள் போன்ற நவீன வசதிகள் செய்யப்பட்டுள்ளன. விக்ரகாவால் 4 அதிவிரைவுப் படகுகளையும் சுமந்து செல்லமுடியும்.    

11 அதிகாரிகள் மற்றும் 110 பணியாளர்களுடன் படைத்தலைவர் அனூப் தலைமையில் விக்ரகா சுற்றுக்காவல் பணியில் ஈடுபடுகிறது. இக்கப்பல் உத்தேசமாக 25 ஆண்டுக்காலம் இயங்கும் என எதிர்ப்பார்க்கப்படுகிறது.

## மேற்கோள்கள்

பகுப்பு:இந்திய போர்க் கப்பல்கள்
பகுப்பு:இந்தியக் கடற்படை
கே. ரங்கராஜ்

**கே.ரங்கராஜ்** (*K. Rangaraj*) இந்திய திரைப்பட இயக்குநரும் திரைக்கதை எழுத்தாளரும் தயாரிப்பாளரும் ஆவார். இவர் 1980களில் தமிழ்த் திரைப்படங்களில் தீவிரமாக பங்களித்தார்.

## தொழில்
ரங்கராஜ் கோவில்பட்டியில் உள்ள ஒரு கிராமத்தில் பிறந்தார். சென்னையில் வேலை தேடும் போது, கே. பாலசந்தர் இயக்கிய படங்களால் ஈர்க்கப்பட்டு தமிழ்த் திரையுலகில் சேர முடிவு செய்தார். எம். ஜி. வல்லபன்னுடன் நட்பு ஏற்பட்டு இயக்குநர் பாரதிராஜாவுக்கு அறிமுகமானார். பல்வேறு படங்களில் பாரதிராஜாவுக்கு உதவச் சென்ற ரங்கராஜ் 1983 இல் *நெஞ்சமெல்லாம் நீ* என்ற வெற்றித் திரைப்படத்தின் மூலம் இயக்குநராக அறிமுகமானார். இவர் *உன்னை நான் சந்தித்தேன்* (1984), *உதய கீதம்* (1985) *கீதாஞ்சலி* (1985) மற்றும் *பாடு நிலாவே* (1987) போன்ற வெற்றித் திரைப்படங்களை இயக்கினார். இருப்பினும் *தர்மம் வெல்லும்* (1989)   மற்றும் இவர் தயாரித்த *எல்லைச்சாமி* (1992) போன்ற திரைப்படங்கள் அடுத்தடுத்து தோல்விகளை 
சந்தித்ததால் இவருக்கு நிதி நெருக்கடி ஏற்பட்டது. இதன் காரணமாக இவர் திரைப்படங்களை இயக்குவதை முழுவதுமாக விட்டுவிட்டு சில காலத்திற்கு தொலைக்காட்சித் தொடர்களை இயக்கினார்.

## திரைப்படவியல்
### திரைப்படங்கள்
# நெஞ்சமெல்லாம் நீயே (1983)
# பொண்ணு பிடிச்சிருக்கு (1984)
# நிலவு சுடுவதில்லை (1984)
# உன்னை நான் சந்தித்தேன் (1984)
# உதயகீதம் (1985) 
# கீதாஞ்சலி (1985)
# அமுதகானம் (1985)
# உயிரே உனக்காக (1986) 
# மனிதனின் மறுபக்கம் (1986) 
# உனக்காகவே வாழ்கிறேன் (1986)
# சத்ய ஜோதி (1986; கன்னடம்)
# பாடு நிலாவே (1987)
# நினைவே ஒரு சங்கீதம் (1987)
# கிராமத்து மின்னல் (1987)
# தர்மம் வெல்லும் (1989)
# சிவரஞ்சனி (1991)
# எல்லைச்சாமி (1992)

### தொலைக்காட்சி
# குடும்பம் (சன் தொலைக்காட்சி)
# ஆர்த்தி (ராஜ் தொலைக்காட்சி)
# பந்தம் (சன் தொலைக்காட்சி)
# மகாலட்சுமி (சன் தொலைக்காட்சி)

## மேற்கோள்கள்

## புற இணைப்புகள்
* 

பகுப்பு:தமிழ்த் திரைப்பட இயக்குநர்கள்
பகுப்பு:தூத்துக்குடி மாவட்ட மக்கள்
பகுப்பு:வாழும் மக்கள்
உடு

thumb|ஒரு உடு பானை
**உடு** (*Udu*) என்பது ஒரு இசைக் கருவி ஆகும். இது நைஜீரியாவின் பாரம்பரிய இசைக்கருவிகளில் ஒன்றாகும். இது தமிழ்நாட்டின் கடம் போல இருப்பதோடு, பக்கவாட்டில் கூடுதலாக ஒரு துளை உள்ளது. இக்போ மொழியில், *உடு* என்றால் 'பாத்திரம்' என்று பொருள். உண்மையில் இது கூடுதலாக ஒரு துளை கொண்ட தண்ணீர் குடம் என்பதால், இதை சடங்கு பயன்பாட்டிற்காக இக்போ பெண்கள் வாசித்தனர்.  பொதுவாக உடு களிமண்ணால் செய்யப்படுகிறது. இது கைகளால் வாசிக்கப்படுகிறது. வாசிப்பவர் பானையின் பெரிய தளை வழியாக உட்புற வெற்றிடத்தில் தட்டி  ஒலி எழுப்பப்படுகிறது. உடுவில் உள்ள சிறிய  துளைக்கு மேலே உள்ள கையைக் கொண்டு சுருதி மாற்றப்படுகிறது. மேலும்,  உடுவின் முழு பகுதிகளிலும் விரல்களால் தட்டி இசைக்கலாம். இன்று இது பல்வேறு இசை பாணிகளில் தாள இசைக்கருவியாக பயன்படுத்தப்படுகிறது.

தமிழ் நாடு, சிவகங்கை மாவட்டத்திலுள்ள மானாமதுரை கடம் தயாரிப்புகளுக்குப் பிரசித்தி பெற்ற இடமாகும். இங்கு தற்போது உடு தயாரிக்கப்படுகிறது. சிவமணி தன் கச்சேரிகளில் உடுவையும் பயன்படுத்துகிறார்.

## மேற்கோள்கள்

பகுப்பு:தாள இசைக்கருவிகள்
மல்பே

**மல்பே** என்னும் ஊர் கர்நாடகத்தின் உடுப்பி மாவட்டத்தில் அமைந்துள்ளது. கடற்கரை நகரமான இங்கு துறைமுகம் உள்ளது. மல்பே ஆற்றங்கரையில் அமைந்த இவ்வூர் உடுப்பி நகரில் இருந்து 6 கி.மீ தொலைவில் உள்ளது. இது முக்கியமான மீன்பிடித் துறைமுகமாகவும் உள்ளது. இவ்வூர் ஒரு சுற்றுலாத் தலமும் ஆகும்.

## வரலாறு
முற்காலத்தில் கிரேக்கர்களுடன் வணிகத்தில் ஈடுபட இவ்வூர் வாயிலாக அமைந்தது. தாலமி இவ்வூரைப் பற்றிய குறிப்பை எழுதியுள்ளார். மற்றொரு கிரேக்க நூலிலும் இவ்வூரைப் பற்றிய குறிப்பு உள்ளது. 

## சான்றுகள்

பகுப்பு:உடுப்பி மாவட்டம்
சோளம் சிறுதானியம்

***சோளம் சிறுதானியம்***, (*Sorghum bicolor*, பொதுவாக **சோர்கம்**) மற்றும் **சிறப்பு சிறுதானியம்**, ***துர்ரா***, ***ஜோவரி*** / ***ஜோவர்***, அல்லது **மிலோ**, எனவும் அறியப்படுகின்ற இந்த புல் இனம் இதன்  தானியத்திற்காக வேளாண்மை செய்யப்படுகின்றது. இதன் தானியம் மனிதர்கள்,வீட்டு விலங்கினங்களுக்கான உணவிற்காகவும் எத்தனால் தயாரிப்பிற்காகவும் பயன்படுத்தப்படுகிறது. ஆபிரிக்காவில் துவங்கிய சோர்கம் தற்போது உலகின் வெப்ப மண்டலம், வெப்பமண்டலம் அணவிய பகுதிகளில் பரவலாக விளைவிக்கப்படுகிறது. நெல், கோதுமை, மக்காச்சோளம், வாற்கோதுமை ஆகியவைகளுக்கு அடுத்து உலகின் ஐந்தாம் முதன்மையான தானியமாக சோளம் விளங்குகின்றது; 2018இல் உலகின் ஆண்டு உற்பத்தி 59.34 மில்லியன் மெட்ரிக் டன்னாக உள்ளது. *எஸ். பைகலர்* என அறியப்படும் இத்தாவரவினம் பொதுவாக ஆண்டுக்கு ஒரு போகம் விளைவிக்கப்படுகின்றது; இருப்பினும் சிலவிடங்களில் ஆண்டு முழுமையும் விளைவிக்கப்படுகின்றன. சோளம் 4 m உயரம் வரை அடர்த்தியாக வளர்கின்றது. இதன் தானியம் 2 முதல் 4&nbsp;மிமி அளவில் உள்ளன. இனிப்புச் சோளம் என்ற வகை தீவனம், சீனிப்பாகு,எத்தனால் தயாரிப்பிற்காக வளர்க்கப்படுகின்றன. இவை தானியத்திற்காக வளர்க்கப்படுபவையை விட கூடுதலான உயரம் உடையவை.

வேளாண் செய்யப்படுகின்ற வகைச் சோளம் *சோர்கம் பைகலர்* எனப் பெயரிடப்பட்டுள்ளது; காட்டுச் சோளங்கள் *[[சோளம்]]* என்ற தாவரவியல் இனத்தின் பிற வகைகளாகும்.
## மேற்கோள்கள்

## வெளி இணைப்புகள்

* Crop Wild Relatives Inventory: reliable information source on where and what to conserve *ex-situ*, regarding ***Sorghum*** genepool
* 

பகுப்பு:பயிர்வகைகள்
பகுப்பு:தானியங்கள்
ஐன் துபாய்

**ஐன் துபாய் (Arabic: عين دبي‎) என்பது [[ஐக்கிய அரபு அமீரகம்|ஐக்கிய அரபு எமிரேட்ஸின்]], [[துபாய்|துபாயில்]], துபாய் மெரினாவுக்கு அருகிலுள்ள ப்ளூவாட்டர்ஸ் தீவில் அமைந்துள்ள உலகின் மிகப்பெரிய மற்றும் உயரமான ஒரு பெரும் இராட்டினம் (சக்கரம்) ஆகும்.

==அமைப்பு==
ஐன் துபாயின் உயரம் 250 மீட்டர் (820 அடி), **துபாய் கண்** அல்லது**துபாய் -1''' என்று பெயரிடப்பட்டடு பிப்ரவரி 2013 இல் அறிவிக்கப்பட்டது.) 
ஹூண்டாய் பொறியியல் கட்டுமான நிறுவனம் மற்றும் ஸ்டார்னெத் பொறியியல் நிறுவனமும் முதன்மை வடிவமைப்பு மற்றும் கட்டுமான ஒப்பந்ததாரர்களாக நியமிக்கப்பட்டனர்., கட்டுமானம் மே 2015 இல் தொடங்கியது, அக்டோபர் 20, 2020 க்கு எக்ஸ்போ 2020 உடன் இணைந்து திறப்பதற்க்கு இலக்கு நிர்ணயிக்கப்பட்டது. ஆனால் உலகளாவிய கோவிட்-19 பெருந்தொற்று காரணமாக தாமதமானது.
## உயர சாதனை
இதன் (ஐன் துபாய்) பணிகள் நிறைவடையும் போது,  தற்போதைய உலகின் மிக உயரமான இராட்டினம் (சக்கரத்தை) விட 82.4 மீ (270 அடி) உயரமாக இருக்கும், தற்போதைய உலகின் மிக உயரமான இராட்டினம் (சக்கரம்) அமெரிக்காவின் லாஸ் வேகாஸில் மார்ச் 2014 இல் திறக்கப்பட்டது, இது 167.6 மீ (550 அடி) ஆகும்.
## பயணிகள் எண்ணிக்கை
இந்த சக்கரத்தில் 48 பெட்டிகளில் தலா 10 பயணிகள் வரை ஒவ்வொரு பெட்டியிலும் ஏற்றிச் செல்ல முடியும், இதிலிருந்து துபாய் மெரினா மற்றும் பூர்ஜ் அல் அராப், பாம் ஜுமேரா மற்றும் புர்ஜ் கலிஃபா போன்ற இடங்களை பார்க்க முடியும்.,

## மேற்கோள்கள்


பகுப்பு:துபாய்
பகுப்பு:செயற்கைத் தீவுகள்
நிசாத் குமார்

**நிசாத் குமார்** (பிறப்பு: 3 அக்டோபர் 1999) இந்திய இணைஒலிம்பிக் உயரம் தாண்டுதல் விளையாட்டு வீரர். இவர் இணை ஒலிம்பிக் போட்டிகளில் முதன்முறையாக 2020 தோக்கியோவில் கலந்துகொண்டு T47 நிகழ்வில் வெள்ளிப் பதக்கம் வென்றுள்ளார்; இவர் தாண்டிய உயரம் 2.06 மீ ஆசிய சாதனையாக அமைந்தது. மேலும் 2024 ஆண்டு பாரிசில் நடந்த கோடைகால இணை ஒலிம்பிக் தனது வெள்ளிப் பதக்கத்தைத் தக்க வைத்துக் கொண்டார்.

## வாழ்க்கை வரலாறு
நிசாத் இமாச்சலப் பிரதேசத்தின் உனா நகரைச் சேர்ந்தவர். தனது எட்டாவது அகவையில் விபத்தொன்றில் வலது கையை இழந்தார். முன்னதாக 2021இல் கோவிடு பெருந்தொற்றால் பாதிக்கப்பட்டு நோயிலிருந்து மீண்டார்.லவ்லி புரொபசனல் பல்கலைக்கழகத்தில்உயர்கல்வி பயின்றார்.

## விளையாட்டு வாழ்வு
2009இல் நிசாத் குமார் இணை ஒலிம்பிக் போட்டிகளுக்கு தயாராகத் தொடங்கினார்.  நவம்பர் 2019இல் துபாயில் நடந்த உலக இணை தடகளப் போட்டிகளில் உயரம் தாண்டுதல் போட்டியில் T47 வகைப்பாட்டில் போட்டியிட்டு மூன்றாமிடத்தில் வெங்கலப் பதக்கம் வென்றார். இந்த வெற்றியானது 2020 கோடை இணை ஒலிம்பிக் போட்டிகளில் பங்கேற்கும் தகுதியை வழங்கியது.

2020 இணை ஒலிம்பிக் போட்டியில் தமது வெள்ளிப் பதக்கத்தை ஐக்கிய அமெரிக்காவின் டல்லசு வைசு என்ற வீரருடன் இணைந்து வென்றுள்ளார். இருவரும் ஒரே உயரமான 2.06 மீ தாண்டியுள்ளனர்.

## இதனையும் காண்க
*2020 டோக்கியோ பாரா ஒலிம்பிக்

## மேற்கோள்கள்

பகுப்பு:இணை ஒலிம்பிக் விளையாட்டு வீரர்கள்
பகுப்பு:1999 பிறப்புகள்
பகுப்பு:வாழும் மக்கள்
பகுப்பு:இமாச்சலப் பிரதேச நபர்கள்
பகுப்பு:மாற்றுத்திறனாளிகள்
பகுப்பு:இந்திய ஒலிம்பிக் தடகள வீரர்கள்
பகுப்பு:இந்திய ஒலிம்பிக் வீரர்கள்
வினோத் குமார் (இணை விளையாட்டு வீரர்)

**வினோத் குமார்** (பிறப்பு 20 சூலை 1980) வட்டெறிதல் போட்டிகளில் இந்தியாவின் சார்பாக விளையாடும் இணை தடகள விளையாட்டு வீரர். 2020 கோடைக்கால இணை ஒலிம்பிக் விளையாட்டுக்களில் வட்டெறிதல் போட்டியில்  F52 வகைப்பாட்டில் வெண்கலப் பதக்கம் வென்றார். தொழில் நுட்ப காரணத்தால்  இவர் வெற்றி பெற்றதாக அறிவிக்கப்பட்டதால்,  வெண்கலப் பதக்கத்தை இழந்தார்.

## தனிப்பட்ட வாழ்க்கை
வினோத் குமார் எல்லைப் பாதுகாப்புப் படையில் சேர்ந்து லே நகரில்பயிற்சி எடுத்தபோது மலையுச்சியிலிருந்து கீழே விழுந்து கால்களை இழந்தார். இவரது தந்தையார் 1971 இந்தியா-பாக்கிஸ்தான் போர்முனையில் பணியாற்றியவர்.
## இதனையும் காண்க
*2020 டோக்கியோ பாரா ஒலிம்பிக்

## மேற்கோள்கள்

## வெளியிணைப்புகள்

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:மாற்றுத்திறனாளிகள்
பகுப்பு:இந்திய ஒலிம்பிக் தடகள வீரர்கள்
பகுப்பு:இணை ஒலிம்பிக் விளையாட்டு வீரர்கள்
பகுப்பு:அரியானா நபர்கள்
முக்கரம்பள்ளி

**முக்கரம்பள்ளி** (Mukkarampalli) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இந்த ஊரானது கே. எட்டிபட்டி ஊராட்சிக்கு உட்பட்டது.

## மக்கள்வகைப்பாடு
இந்த ஊரானது ஊத்தங்கரையில் இருந்து 18 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 40 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  211  வீடுகள் உள்ளன. கிராமத்தின் மொத்த மக்கள் தொகையானது 864 ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
அவனி லெகரா

**அவனி லெகரா** (*Avani Lekhara*) (பிறப்பு: 8 நவம்பர் 2001) இந்தியக் குறிபார்த்து சுடும் வீராங்கனை ஆவார். இவர் இராசத்தான் மாநிலத்தின் தலைநகரமான ஜெய்ப்பூரில் பிறந்தார். **2020 டோக்கியோ இணை ஒலிம்பிக் போட்டி**யிலும் **2024 பாரிசு இணை ஒலிம்பிக் போட்டி**யிலும் மகளிர் பிரிவில் குறி பார்த்துச் சுடுதல் போட்டியில் தங்கப் பதக்கம் வென்றார். மேலும் இவர் 3 செப்டம்பர் 2021 அன்று 50 மீட்டர் துப்பாக்கி சுடும் போட்டியின் SH1 பிரிவில் வெண்கலப் பதக்கம் வென்றார்.

## இதனையும் காண்க
2020 கோடைக்கால இணை ஒலிம்பிக் விளையாட்டுக்கள்
## மேற்கோள்கள்

பகுப்பு:2001 பிறப்புகள்
பகுப்பு:வாழும் மக்கள்
பகுப்பு:இந்திய ஒலிம்பிக் வீரர்கள்
பகுப்பு:ஒலிம்பிக் போட்டியாளர்கள்
பகுப்பு:மாற்றுத்திறனாளிகள்
பகுப்பு:இந்திய ஒலிம்பிக் குறிவைத்து சுடுவோர்கள்
பகுப்பு:இணை ஒலிம்பிக் விளையாட்டு வீரர்கள்
பகுப்பு:ராஜஸ்தான் நபர்கள்
யோகேஷ் கதுனியா

**யோகேஷ் கதுனியா** (**Yogesh Kathuniya**) (பிறப்பு: 3 மார்ச் 1997) இணை ஒலிம்பிக் வீரர் ஆவார். இவர் 2020 டோக்கியோ இணை ஒலிம்பிக்கில் கலந்து கொன்டு  வட்டு எறிதலில் வெள்ளிப் பதக்கம் வென்றவர். 2024 ஆம் ஆண்டு பாரிசில் நடைபெற்ற கோடைக்கால இணை ஒலிம்பிக் போட்டிகளில் இந்தியாவின் சார்பில் விளையாட  தகுதி பெற்றார். எஃப்56 பிரிவில் 42.22 மீட்டர் தொலைவுக்கு வட்டு எறிந்து வெள்ளிப் பதக்கம் வென்றார்.

## இதனையும் காண்க
*2020 டோக்கியோ பாரா ஒலிம்பிக்

## மேற்கோள்கள்

பகுப்பு:1997 பிறப்புகள்
பகுப்பு:வாழும் மக்கள்
பகுப்பு:தில்லி நபர்கள்
பகுப்பு:ஒலிம்பிக் போட்டியாளர்கள்
பகுப்பு:மாற்றுத்திறனாளிகள்
பகுப்பு:இணை ஒலிம்பிக் விளையாட்டு வீரர்கள்
ந. கி. சிங்

**நந்த் கிஷோர் சிங்** (*Nand Kishore Singh*) ஓர்  இந்திய அரசியல்வாதியும், பொருளாதார நிபுணரும், முன்னாள் இந்திய ஆட்சிப் பணி அதிகாரியுமாவார். இவர் பீகாரிலிருந்து ஐக்கிய ஜனதா தளம் கட்சி சார்பில் மாநிலங்களவைக்கான  நாடாளுமன்ற உறுப்பினராக (2008-2014) பணியாற்றிய பிறகு, மார்ச் 2014  முதல் பாரதிய ஜனதா கட்சியின் மூத்த உறுப்பினராக உள்ளார். இவர் ஒரு மூத்த அதிகாரியாகவும், திட்டக்குழுவின் உறுப்பினராகவும், (நிதி ஆயோக் என்று மாற்றப்பட்டது) ஒன்றிய செலவுகள் மற்றும் வருவாய் துறையில் செயலாளராகவும் பணிகளைக் கையாண்டார். இவர் முன்னாள் பிரதமர் அடல் பிகாரி வாச்பாயின் சிறப்பு அதிகாரியாக இருந்தார்.

27 நவம்பர் 2017 அன்று, மோடி அரசு இவரை இந்தியாவின் பதினைந்தாவது நிதி ஆணையத்தின் தலைவராக நியமித்தது.

இவர் தற்போது இந்துஸ்தான் டைம்ஸ், ஐசிஆர்ஐஇஆர், ஐஎம்ஐ, நாளந்தா பல்கலைக்கழகம்இசுட்டான்போர்டு பல்கலைக்கழகம், இலண்டன் பொருளியல் பள்ளி, கொலம்பியா பல்கலைக்கழகத்தின் இந்திய ஆலோசனைக் குழு ஆகியவற்றுடன் இணைந்திருக்கிறார். இவர், குருகிராம் மேலாண்மை மேம்பாட்டு நிறுவனத்தின் முன்னாள் தலைவராவார். இவர் தற்போது நிதி பொறுப்பு மற்றும் வரவுசெலவு மேலாண்மை சட்டம், 2003ன்படி, இந்திய அரசின் நிதி அமைச்சகத்தின் கீழ் அமைக்கப்பட்ட மறுஆய்வுக் குழுவின் தலைவராக உள்ளார்.

இந்திய அரசின் தோல்வியுற்ற இந்தியன் ஏர்லைன்ஸ் விமானம் 814 நடவடிக்கையில் சம்பந்தப்பட்டவர்களில் ஒருவர் என நம்பப்படுகிறது.

## மேற்கோள்கள்

## வெளி இணைப்புகள்
*Mr. N. K. Singh
*N K Singh-India's supercrat:Prabhu Chawla
*A K Rai takes over N K Singh as the new Chairman of MDI Gurgaon

பகுப்பு:இந்திய ஆட்சிப் பணி அலுவலர்கள்
பகுப்பு:பீகார் அறிவியலாளர்கள்
பகுப்பு:வாழும் மக்கள்
பகுப்பு:1941 பிறப்புகள்
டெம்பரா ஓவியங்கள்

thumb|டூசியோவின் ''மடோனா மற்றும் குழந்தை''  டெம்பெரா ஓவியம், 1284, சியனா
**டெம்பரா**  ( *Tempera* ), **முட்டை டெம்பரா** என்றும் அழைக்கப்படுவது ஒரு ஓவிய முறை ஆகும். இது வரையும் ஓவியத்தை  வேகமாக உலர்த்தும் ஓவிய வகையாகும். இது தண்ணீரில் கரையக்கூடிய வண்ண  நிறமிகளைக் கொண்டிருக்கும். பொதுவாக இதில் முட்டையின் மஞ்சள் கரு, வெள்ளைக் கரு போன்ற பசையுள்ள பொருள் கலக்கப்பட்டிருக்கும். முட்டைக் கருவைக் கலந்து வரையப்பட்ட  ஓவியங்கள் பொதுவாக  டெம்பெரா என குறிக்கப்படுகிறது. டெம்பெரா ஓவியங்கள் நீண்ட ஆயுள் கொண்டவை. கி.பி. முதல் நூற்றாண்டு கலத்திய இந்த ஓவிய உதாரணங்கள் இன்னும் உள்ளன. இது கி.பி. 1500 இல்  நெய்யோவியம் வந்தபிறகு அதன் முக்கியத்துவத்தை இழந்தது.

தமிழ்நாட்டில் டெம்பரா ஓவிய முறை நாயக்கர் காலத்தில் அறிமுகம் ஆனது. சுண்ணாம்பு கொண்டு வெள்ளையடிக்கபட்ட சுவரில் இயற்கை வண்ண நீர்கலவையை முட்டையின் வெள்ளைக் கரு போன்ற ஏதாவது ஊடகத்தில் குழைத்து அதைக்கொண்டு ஓவியங்கள் வரையப்பட்டன. இதில் செந்தூரம், மஞ்சள், கறுப்பு, சிவப்பு, நீலம் போன்ற அடிப்படை வண்ணங்களே இதில் நேரடியாக மிகுதியாக பயன்படுத்தப்பட்டன. இந்த ஓவியங்கள் கூடுதல் மினுமிடுப்போடு தென்படும். தமிழ்நாட்டில் மண்டபங்கள் அரண்மனைகள் போன்றவற்றில் வரைய முட்டைக் கரு பயன்படுத்தபட்டன. ஆனால் கோயில் போன்ற இடங்களில் வரைய முட்டை பயன்படுத்தப்படவில்லை. இவ்வகை ஓவியங்கள் தமிழ்நாட்டின் சுசீந்திரம் தாணுமாலயன் கோயில், பத்மநாபபுரம் அரண்மனை, திருவட்டாறு ஆதிகேசவப் பெருமாள் கோவில் போன்ற இடங்களில் வரையப்பட்டுள்ளன. குறிப்பாக  சுசீந்திரம் தாணுமாலயன் கோயிலின் ஏழுநிலை இராச கோபுரத்தின் உட்புற சுவர்களில் 156 அரிய ஓவியங்கள் உள்ளன.

## குறிப்புகள்

பகுப்பு:கலைப் பொருட்கள்
அழகிரிப்பாளையம் ஊராட்சி

**அழகிரிப்பாளையம் ஊராட்சி** (*Alagiripalayam Gram Panchayat*),  தமிழ்நாட்டின் பெரம்பலூர் மாவட்டத்தில் உள்ள ஆலத்தூர் வட்டாரத்தில் அமைந்துள்ளது. இந்த ஊராட்சி, குன்னம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். 2011 ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2687 மற்றும் வீடுகளின் எண்ணிக்கை 725. பெண் மக்கள் தொகை 49.6%. கிராம எழுத்தறிவு விகிதம் 59.0% மற்றும் பெண் எழுத்தறிவு விகிதம் 24.6% ஆகும்.

## சான்றுகள்

பகுப்பு:பெரம்பலூர் மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
பகுப்பு:பெரம்பலூர் மாவட்டத்திலுள்ள கிராமங்கள்
சியாம் (இசையமைப்பாளர்)

**சியாம்,  சாமுவேல்,ஜோசப்**, ( *Shyam*) (பிறப்பு 19 மார்ச் 1937) என்று அழைக்கப்படுகிறார். தமிழ்நாட்டைச் சேர்ந்த மலையாள இசையமைப்பாளர் ஆவார். இவர் 1970களின் நடுப்பகுதியிலிருந்து 1980களின் பிற்பகுதி வரை, மலையாளத் திரையுலகில் இசையமைப்பாளராக, ஏறத்தாழ 200 திரைப்படங்களுக்கு இசையமைத்தார். அக்காலத்தின் அனைத்து முதன்மை இயக்குநர்களுடனும் பணிபுரிந்த இவர், ஜெயனின் பல வெற்றிப் படங்களுக்கும், மம்முட்டி, மோகன்லாலின் ஆரம்பகால திரைப்படங்களுக்கும் இசையமைத்தார்.

## தொழில்
இசை மேதைகள் எம். எஸ். விஸ்வநாதன், சலில் சௌதுரி ஆகியோரிடம் சியாம் பயிற்சி பெற்றார். அவர்கள் இருவரும் இவருக்கு 'ஷியாம்' என்று பெயர் மாற்றினர். இவர் வயலின் கலைஞராக பிரபல மலையாள இசையமைப்பாளர் ஜி.தேவராஜனுடன் பணியாற்றினார்.

1974 ஆம் ஆண்டு வெளியான மன்யஸ்ரீ விஸ்வாமித்திரன் திரைப்படத்தில் மலையாளத் திரையுலகில் இசையமைப்பாளராக அறிமுகமானார்.

## திரைப்படப் பட்டியல்
* கருந்தேள் கண்ணாயிரம் (1972)
* அப்பா அம்மா (1974)
* உணர்ச்சிகள் (1976)
* மனிதரில் இத்தனை நிறங்களா! (1978)
* அல்லி தர்பார் (1978)
* தேவதை (1979)
* தேவைகள் (1979)
* பஞ்ச கல்யாணி (1979)
* நீ சிரித்தால் நான் சிரிப்பேன் (1979)
* நான் நன்றி சொல்வேன் (1979)
* ஸ்ரீ தேவி (1980)
* மற்றவை நேரில் (1980)
* அந்தி மயக்கம் (1981)
* மற்றவை நேரில் (1981)
* கல் வடியும் பூக்கள் (1981)
* கண்ணீரில் எழுதாதே (1981)
* சலனம் (1981)
* வா இந்தப் பக்கம் (1981)
* புனித மலர் (1982)
* இதயம் பேசுகிறது (1982)
* குப்பத்து பொண்ணு (1983)
* நன்றி மீண்டும் வருக (1983)
* ஒரு புல்லாங்குழல் அடுப்பூதுகிறது (1983)
* குழந்தை யேசு (1984)
* குயிலே குயிலே (1984)
* நலம் நலமறிய ஆவல் (1984)
* சந்தோஷக் கனவுகள் (1985)
* விலங்கு மீன் (1987)
* ஜாதிப்பூக்கள் (1987)
* பூ மழை பொழியுது (1987) (பின்னணி இசை மட்டும்)
* விலங்கு
* ஊஞ்சல்
* நீ சிரித்தாள் நான் சிரிப்பேன்
* வேலைக்காரி விஜயா
* இனியவளே வா
* கண்ணீரில் எழுதாதே
* பாசம் ஒரு வேசம்
* குயிலே குயிலே
* நான் நன்றி சொல்வேன்
* இது கதை அல்ல
* குங்கும கோலங்கள்
* அக்கரைக்கு வரீங்களா
* இதயம் பேசுகிறது
* காலடி ஓசை
* அந்த வானம் சாட்சி

## மேற்கோள்கள்

பகுப்பு:1937 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:மலையாளத் திரைப்பட இசையமைப்பாளர்கள்
பகுப்பு:இந்திய வயலின் கலைஞர்கள்
ஆண்டர்பந்தி

**ஆண்டர்பந்தி** (* Andarpanthi*) என்பது இந்திய ஒன்றியம், தமிழ்நாட்டின், திருவாரூர் மாவட்டம் குடவாசல் ஊராட்சி ஒன்றியத்தில் சரபோஜிராஜபுரம் ஊராட்சியில் அமைந்துள்ள ஒரு சிற்றூர் ஆகும்.

## அமைவிடம்
இந்த ஊரானது மாவட்ட தலைநகரான திருவாரூரில் இருந்து 23 கிலோமீட்டர் தொலைவிலும், குடவாசலில் இருந்து 10 கிலோ மீட்டர் தொலைவிலும், மாநில தலைநகரான சென்னையில் இருந்து 287 கிலோமீட்டர் தொலைவில், காவிரி ஆற்றின் கிளை ஆறான அரசலாறின் கரையில் உள்ளது. இந்த ஊரில் இரண்டு தெருக்கள் உள்ளன.

## பெயர் காரணம்
ஒரு காலத்தில் அப்பர் இக்கிராமத்தின் அருகிலுள்ள திருவிழிமழலைக் கோயிலில் தங்கி சைவத்துக்கு தொண்டாற்றி வந்திருக்கிறார். அந்தக் காலகட்டத்தில் பெரும் பஞ்சம் ஏற்பட்டுள்ளது. அப்போது பஞ்சத்தைத் தீர்க்க இறைவனே அப்பரிடம் தோன்றி தங்கப்படிக்காசு தந்ததாகவும், அதைப் பெற்றுக்கொண்ட அப்பர், அய்யன்பேட்டை எனும் ஊரில் பொருள்களை வாங்கி, ஆண்டார்பந்தி கிராமத்தில் உணவு சமைத்து அனைவருக்கும் வழங்கினார். ‘ஆண்டார்’ என்ற சொல்லுக்குத் ‘தொண்டர்’ என்று பொருள் உண்டு. தொண்டர்களுக்குப் பந்தி வைத்ததால் ஆண்டார்பந்தி என ஊருக்குப் பெயர் வந்துவிட்டது என்று செவிவழிக் கதை உள்ளது.

## மக்கள் வகைப்பாடு
இந்த ஊரில் 135 குடும்பத்தினர் வசிக்கின்றனர். இவர்கள் அனைவருமே சைவ வெள்ளாளர் ஆவர். பெரும்பாலும் திருமணங்கள் அகமணமுறையில்  ஊருக்குள்ளேயே கொடுக்கல் வாங்கல் செய்யப்படுகின்றன. ஊரில் சைவர் குடும்பங்கள் மட்டுமே வாழ்வதால் ஆடு, கோழி போன்றவற்றை வளர்ப்பது கிடையாது.

## தொழில்
இந்த ஊரில் உள்ள பெரும்பாலான ஆண்களின் தொழிலாக சமையல் செய்தல் உள்ளது.  இந்த ஊரில் நூற்றுக்கணக்கான சமையல் கலைஞர்களைக் கொண்டுள்ளது. திருமணம் போன்ற விசேசங்களுக்கு சமையல் செய்கின்றனர்.
## குறிப்பு

பகுப்பு:திருவாரூர் மாவட்டத்திலுள்ள கிராமங்கள்
சுமித் ஆன்டில்

**சுமித் ஆன்டில்** (**Sumit Antil**) (பிறப்பு: 6 சூலை 1998) இந்தியாவின்  ஈட்டி எறியும் தடகள வீரரும், இணை ஒலிம்பிக் விளையாட்டு வீரரும் ஆவார். இவர் 30 ஆகஸ்டு 2021 அன்று 2020 டோக்கியோ இணை ஒலிம்பிக் போட்டியில் ஈட்டி எறியும் (T64 பிரிவு) விளையாட்டில், 68.55 மீட்டர் தூரத்துக்கு ஈட்டி எறிந்து உலக சாதனை புரிந்து தங்கப்பதக்கம் வென்றார்.
இவர் அரியானா மாநிலத்தில் உள்ள சோனிபத் அருகே கேவ்டா எனுமிடத்தில் பிறந்தவர். 2015-இல் நடந்த மோட்டார் பைக் விபத்தில் இவர் தனது இடது கால் முட்டிக்கு கீழ் பகுதியை இழந்தார். *கோஸ்போர்ட்ஸ் அறக்கட்டளை* சுமித் ஆன்டிலுக்கு இணை ஒலிம்பிக் விளையாட்டிற்காக  ஈட்டி எறியும் பயிற்சி வழங்கியது.

## இதனையும் காண்க
*2020 டோக்கியோ பாரா ஒலிம்பிக்

## மேற்கோள்கள்

பகுப்பு:1998 பிறப்புகள்
பகுப்பு:வாழும் மக்கள்
பகுப்பு:அரியானா நபர்கள்
பகுப்பு:மாற்றுத்திறனாளிகள்
பகுப்பு:1981 பிறப்புகள்
பகுப்பு:ஒலிம்பிக் போட்டியாளர்கள்
பகுப்பு:இணை ஒலிம்பிக் விளையாட்டு வீரர்கள்
சுந்தர் சிங் குர்ஜார்

**சுந்தர் சிங் குர்ஜார்** (**Sundar Singh Gurjar**) (பிறப்பு: 1 சனவரி 1996) இந்தியாவின் இராஜஸ்தான் மாநிலத்தின் கரௌலியில் பிறந்தார்.
ஈட்டி எறிதல், வட்டு எறிதல் மற்றும் குண்டு எறிதல் போட்டிகளில் பன்னாட்டு அளவிலும், 2020 டோக்கியோ  மாற்றுத் திறன் ஒலிம்பிக் அளவிலும் கலந்து கொண்டவர். இறுதியாக இவர் 30 ஆகஸ்ட்டு 2021 அன்று கலந்து கொண்ட 2020 டோக்கியோ பாரா-ஒலிம்பிக் போட்டிகளில் ஆடவர் F 46 பிரிவில் ஈட்டி எறிதல் போட்டியில் வெண்கலப் பதக்கம் வென்றவர். இதே போட்டியில் இந்திய வீரர் தேவேந்திர ஜஜாரியா வெள்ளிப் பதக்கம் வென்றார். 2024 ஆம் ஆண்டு பாரிசில் நடைபெற்ற கோடைக்கால இணை ஒலிம்பிக் விளையாட்டு போட்டிகளில் இந்தியாவின் சார்பில் போட்டியிட இவர் தகுதி பெற்றார். அங்கு ஈட்டி எறிதலில் எஃப்46 பிரிவில் 64.96 மீட்டர் தொலைவுக்கு ஈட்டி எறிந்து வெண்கலத்தை வென்றார்.

## இதனையும் காண்க
*2020 டோக்கியோ பாரா ஒலிம்பிக்

## மேற்கோள்கள்

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:ஒலிம்பிக் போட்டியாளர்கள்
பகுப்பு:மாற்றுத்திறனாளிகள்
பகுப்பு:ராஜஸ்தான் நபர்கள்
பகுப்பு:இணை ஒலிம்பிக் விளையாட்டு வீரர்கள்
சோமா மண்டல்

**சோமா மண்டல்** (Soma mandal) இந்திய உருக்கு ஆணையத்தின் மேனாள் தலைவர் (1 சனவரி 2021 - 30 ஏப்பிரல் 2023)  . ஸ்ரீமதி. சோமா மண்டல், இந்திய உருக்கு ஆலையின் முதல் பெண் செயல்பாட்டு இயக்குநர் மற்றும் முதல் பெண் தலைவராவார். இவர் மாநகராட்சியின் தலைமை நிர்வாகியாகவும் இருந்தார். இந்தப் பதவியில் இருந்து ஓய்வு பெற்ற பிறகு  பொது நிறுவனத் தேர்வு வாரியத்தின் உறுப்பினராக உள்ளார். தொழில்துறைக்கான இவரது பங்களிப்புகளுக்காக *"எஃகு ராணி"* என்று அழைக்கப்படும் இவர் 2022 மற்றும் 2023 ஆம் ஆண்டுகளில் போர்ப்ஸின் "உலகின் சக்திவாய்ந்த பெண்கள்" பட்டியலில் இடம்பெற்றார்.

## ஆரம்பகால வாழ்க்கை
இவர்  புவனேசுவரில் ஒரு வங்காள நடுத்தர குடும்பத்தில் பிறந்து வளர்ந்தார். இவரின் தந்தை ஒரு விவசாய பொருளாதார நிபுணராவார். 1984 இல் ரூர்கேலாவின் தேசிய தொழில்நுட்ப நிறுவனத்தில் மின்பொறியியல் பயின்றார்.

## தொழில் வாழ்க்கை
இந்திய உருக்குத் துறையில் 35 ஆண்டுகளுக்கும் மேலான அனுபவம் உள்ளவராவர். இவர் NALCO இல் பட்டதாரிப் பொறியாளர் பயிற்சியாளராக தனது தொழில் வாழ்க்கையைத் தொடங்கினார் மற்றும் 2014 ஆம் ஆண்டில் NALCO இல் இயக்கனர் (வர்த்தகம்) பொறுப்பை ஏற்றார். இந்திய உருக்கு ஆலையில் 2017 மார்ச்சில் இயக்குநராக (வர்த்தக பிரிவு) சேர்ந்தார். திசம்பர், 2020 இல் பொதுத்துறை நிறுவனங்களின் தலைவராகப் பொறுப்பேற்றார். இவரது பதவிக்காலத்தில், 2022 ஆம் நிதி ஆண்டில், இந்திய உருக்கு ஆலை முதன்முறையாக ரூ. 1 லட்சம் கோடிக்கு மேல் விற்று இந்திய நிறுவனங்களின் மேட்டூக்குடிச் சங்கத்தில் இடம் பெற்றது.

பல்வேறு தொழில் மன்றங்களில் தனது பங்களிப்பிற்காக இவர் அலுமினியத் துறையில் பரவலாக அறியப்படுபவராவார். மார்ச்சு, 2021 இல், மத்திய அரசின் பொது நிறுவனங்களைப் பிரதிநிதித்துவப்படுத்தும் அமைப்பான பொது நிறுவனங்களின் நிலை மாநாட்டின் (*ஸ்கோப்*) தலைவராகத் தேர்ந்தெடுக்கப்பட்டார்.

2023 ஆம் ஆண்டில், *ETPrime* மகளிர் தலைமை விருதுகளில் இவர் 'ஆண்டின் சிறந்த தலைமை நிர்வாக அதிகாரி' விருதைப் பெற்றார்.

## மேற்கோள்கள்


பகுப்பு:வாழும் மக்கள்
பகுப்பு:இந்தியப் பெண் தொழிலதிபர்கள்
கிருயெல்லா

**கிருயெல்லா** அல்லது **க்ருயெல்லா** () என்பது 2021 ஆம் ஆண்டு திரைக்கு வந்த அமெரிக்க நாட்டு குற்றவியல் நகைச்சுவைத் திரைப்படம் ஆகும். இது 'டோடி சிமித்' என்பவர் எழுத்தில் 1956 ஆம் ஆண்டு வெளியான புதின கதையான தி ஹண்ட்ரெட் அண்ட் ஒன் டால்மேஷனின் தோன்றியா 'கிருயெல்லா டே வில்' என்ற கதாபாத்திரத்தை அடிப்படையாகக் கொண்டு உருவாக்கப்பட்டுள்ளது. இந்தத் திரைப்படத்தை வால்ட் டிஸ்னி பிக்சர்ஸ், மார்க் பிளாட் புரொடக்ஷன்ஸ் மற்றும் கன் பிலிம்ஸ்  நிறுவனங்கள் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்தது.

இப்படமானது கிரேக் கில்லெஸ்பி என்பவர் இயக்கத்தில், டானா பாக்சு மற்றும் டோனி மெக்னமாரா ஆகியோரின் திரைக்கதையில் அலின் பிரோஷ் மெக்கென்னா, கெல்லி மார்செல் மற்றும் இசுடீவ் ஜிஸிஸ் கதையில் உருவாக்கப்பட்டுளள்து. எம்மா ஸ்டோன் என்பவர் என்ற முதன்மைக் கதாபாத்திரத்தில் நடிக்க இவருடன் எம்மா தாம்சன், ஜோயல் ஃப்ரை, பால் வால்டர் ஹவுசர், எமிலி பீச்சாம், கிர்பி ஹோவெல் பாப்டிஸ்ட், மார்க் ஸ்ட்ரோங் போன்ற பலர் நடித்துள்ளனர். இந்த திரைப்படமானது 1970 ஆம் ஆண்டு லண்டனில் நடப்பது போன்று சித்தரிக்கப்பட்டுள்ளது. இது எஸ்டெல்லா மில்லர் என்பவரையும் அவரது கனவான ஆடை வடிவமைப்பு பற்றியும் சொல்லப்படுகின்றது. இவர் எப்படி எதனால் 'கிருயெல்லா டே வில்' என அழைக்கப்பட்டு ஒரு பிரபல ஆடை வடிவமைப்பாளராக மாற வழிவகுக்குகின்றது என்பது தான் கதை.

கிருயெல்லா படம் லாஸ் ஏஞ்சல்ஸில் 18 மே 2021 அன்று திரையிடப்பட்டது, கோவிட்-19 பெருந்தொற்று நோய் தொடங்கிய பிறகு வெளியாகும் திரைப்படம் என்பதனால் பலரின் கவனம் இப்படம் மீது இருந்தது, அதனால் பெரிய சிவப்பு கம்பள நிகழ்வு மூலம் அமெரிக்காவில் உள்ள திரையரங்குகளிலும் மற்றும் மே 28 அன்று டிஸ்னி+ ஓடிடி தளத்திலும் வெளியானது. இந்த படம் விமர்சகர்களிடமிருந்து கலவையான நேர்மறை விமர்சனங்களை பெற்று உலகளவில் $224 மில்லியனுக்கும் அதிகமாக வசூலித்துள்ளது, இது 2021 ஆம் ஆண்டின் அதிக வசூல் செய்த ஏழாவது படமாக அமைந்தது. இந்த படம் இந்தியாவில் ஆகஸ்ட் 27 இல் தமிழ், தெலுங்கு, ஹிந்தி மற்றும்  ஆங்கில மொழிகளில் டிஸ்னி+ ஹாட் ஸ்டார் என்ற ஓடிடி தளத்தில் வெளியானது.

## மேற்கோள்கள்

## வெளி இணைப்புகள்
* 

பகுப்பு:2021 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க நகைச்சுவை திரைப்படங்கள்
பகுப்பு:குற்றவியல் திரைப்படங்கள்
பகுப்பு:வால்ட் டிஸ்னி பிக்சர்ஸ் திரைப்படங்கள்
பகுப்பு:திரைப்படத்துறையில் கோவிட்-19 தொற்றுநோயின் தாக்கம்
தூங்காதே தம்பி தூங்காதே (வெளிவராத திரைப்படம்)

**தூங்காதே தம்பி தூங்காதே** என்பது ஒரு வெளியிடப்படாத தமிழ்த் திரைப்படமாகும். எம்ஜி.ஆர் பிக்சர்ஸ் என்ற பதாகையின் கீழ் இரண்டாவதாக ம. கோ. இராமச்சந்திரன் இப்படத்தைத் தயாரித்து இயக்கி 1959 ஆம் ஆண்டு வெளியிடவிருந்தார். இப்படத்திற்கான கதையை வி. பி. இராமன் எழுத, உரையாடலை கண்ணதாசன், ரவீந்திரன் ஆகியோர் எழுதினர். படத்திற்கான இசையை எஸ். எம். சுப்பையா அமைக்க பாடல்களை கண்ணதாசனும், வித்வான் வே. இலட்சுமணனும் எழுதினர்.

## நடிகர்கள்
* எம். ஜி. ராமச்சந்திரன் 
* பி. சரோஜாதேவி 
* எம். என். நம்பியார் 
* எம். என். ராஜம் 
* பக்கிரிசாமி
* சகுந்தலா
* புஷ்பலதா

## முடக்கம்
1958ஆம் ஆண்டு சீர்காழியில் ஒரு நாடகத்தில் நடித்துக் கொண்டிருக்கும் போது எம். ஜி. ஆருக்கு ஒரு விபத்து ஏற்பட்டது. அது குணமடைய ஆறு மாதங்கள் அவர் ஓய்வில் இருக்கவேண்டி வந்தது. அதனால் *[[பொன்னியின் செல்வன் (வெளிவராத திரைப்படம்)|பொன்னியின் செல்வன்]]*, *மலைநாட்டு இளவரசன்*, *சிரிக்கும் சிலை*, *சிலம்புக் குகை*,  போன்ற மற்றப் படங்களுடன் தூங்காதே தம்பி தூங்காதே தயாரிப்பும் முடக்கப்பட்டது.

## சான்றாதாரங்கள்

பகுப்பு:வெளிவராத தமிழ்த் திரைப்படங்கள்
திரைப்படத்துறையில் கோவிட்-19 தொற்றுநோயின் தாக்கம்

இது 2020 ஆம் ஆண்டில் கோவிட்-19 பெருந்தொற்று நோய் காரணமாக திரைப்படத்துறையில் கணிசமான தாக்கத்தை ஏற்படுத்தியுள்ளது, இதனால் திரைப்படத்துறையில் பணிபுரிந்த அணைத்து கலைத் துறையினர்களும் அதன் தாக்கத்தை எதிர்கொண்டனர். இந்த தோற்று நோய் காரணமாக உலகம் முழுவதும் திரையரங்குகள் மற்றும் படப்பிடிப்புத் தளங்கள் மூடப்பட்டுள்ளன, விழாக்கள் ரத்து செய்யப்பட்டுள்ளன அல்லது ஒத்திவைக்கப்பட்டுள்ளன, மேலும் திரைப்பட வெளியீடு திகதிகள் மாற்றப்பட்டன அல்லது காலவரையின்றி தாமதப்படுத்தப்பட்டுள்ளன. 

திரையரங்குகள் மூடப்பட்டதால் உலகளாவிய ரீதியாக திரைபபட வசூல் பில்லியன் டாலர்கள் குறைந்துவிட்டது, ஆனால் ஓடிடி தளங்களின் புகழ் கணிசமாக அதிகரித்துள்ளது மற்றும் திரைப்பட கண்காட்சியாளர்களின் பங்குகளும் குறிப்பிட்ட அளவில் குறைந்துள்ளன. மார்ச் 2020 நடுப்பகுதியில் இருந்து வெளியிட திட்டமிடப்பட்ட பல திரைப்படங்கள் உலகம் முழுவதும் ஒத்திவைக்கப்பட்டன அல்லது ரத்து செய்யப்பட்டு மற்றும் திரைப்பட தயாரிப்புகளும் நிறுத்தப்பட்டன.

தமிழகத் திரைப்படத்துறையில் 2020 ஆம் ஆண்டில் வெளியான தர்பார் என்ற படம் 250 கோடி ரூபாவை வசூல் செய்தது. இந்த படம் 9 சனவரி 2020 இல் வெளியானது. அதாவது கோவிட்-19 பெருந்தொற்று காரணமாக திரையரங்குகள் மூடுவதற்கு இரண்டு மாதங்களுக்கு முன்பு வெளியானது. இந்த ஆண்டில் 'எயிட் ஹுன்ட்ரேட்' என்ற சீனத் திரைப்படம் உலகளவில் $468 மில்லியன்  வசூல் செய்தது. இது ஆண்டில் அதிக வசூல் செய்த படங்களில் ஹாலிவுட் திரைப்படம் அல்லாத படம் ஆகும். மார்ச் 2020 ஆரம்பத்தில் தொற்றுநோயின் விளைவாக உலகளாவிய வசூல் ரீதியாக 5 பில்லியன் அமெரிக்க டாலர்களை இழக்கக்கூடும் என்று கணிக்கப்பட்டது.

## மேற்கோள்கள்
பெனாசீர் பூட்டோ சாகீத் இளைஞர் மேம்பாட்டுத் திட்டம்

**பெனாசீர் பூட்டோ சாகீத் இளைஞர் மேம்பாட்டுத் திட்டம்** (*Benazir Bhutto Shaheed Youth Development Program*) என்பது பாக்கித்தான் நாட்டின் சிந்து மாகாண அரசாங்கத்தில் நடைமுறைப்படுத்தப்பட்டு வரும் வேலையற்றவர்களுக்கான ஒரு பயிற்சித் திட்டமாகும். 2012 ஆம் ஆண்டில்  46,000 பேர் இத்திட்டத்தில் பங்கேற்க தகுதி பெற்றனர்.

## அலுவலர்கள்
*செயலர்: வாசிம் அகமது உர்சானி
*மாகாண ஒருங்கிணைப்பாளர்: முகமது சாரிப் சாயிக்
*துணை மாகாண ஒருங்கிணைப்பாளர் (தனியார் துறை பயிற்சிப் பிரிவு): கான் முகமது துனியோ
*மேலாளர் : முகமது அர்சலான் அசுலாம்

## மேற்கோள்கள்

## புற இணைப்புகள்
*

பகுப்பு:பாக்கித்தான்
பகுப்பு:பாக்கித்தானிய அமைப்புகள்
கிருஷ்ணா கௌர்

**கிருஷ்ணா கௌர்** (*Krishna Gaur*) ஓர் இந்திய அரசியல்வாதியும், தொழிலதிபரும், சமூக சேவகருமாவார். இவர் 2018இல் நடந்த மத்தியப் பிரதேச சட்டமன்றத் தேர்தலில் பாரதிய ஜனதா கட்சி உறுப்பினராக கோவிந்த்புராத் தொகுதியிலிருந்து மத்தியப் பிரதேச சட்டமன்றதிற்குத் தேர்ந்தெடுக்கப்பட்டார். இவர் தனது நெருங்கிய போட்டியாளரான இந்திய தேசிய காங்கிரசின் கிரிஷ் சர்மாவை 46,359 வாக்குகள் வித்தியாசத்தில் தோற்கடித்தார். போபாலிலிருந்து சட்டமன்ற உறுப்பினராகத் தேர்ந்தெடுக்கப்பட்ட முதல் பெண்ணான இவர், போபாலின் நகரத் தந்தையாகவும், 2005இல் மத்திய பிரதேச மாநில சுற்றுலா கழகத்தின் தலைவராகவும் இருந்தார்.

## அரசியல் வாழ்க்கை

தனது மாமனார் பாபுலால் கௌருக்குப் பிறகு 2018 ஆம் ஆண்டில், மத்திய பிரதேச சட்டமன்றத் தேர்தலில் கோவிந்த்புரா தொகுதியில் வெற்றி பெற்றார். அவர் இந்திய தேசிய காங்கிரசு வேட்பாளர் கிரீஷ் சர்மாவை 46,359 வாக்குகள் வித்தியாசத்தில் தோற்கடித்தார்.

## சொந்த வாழ்க்கை வாழ்க்கை
கௌர் மூத்த அரசியல்வாதியான பாபுலால் கௌரின் மகன் புருஷோத்தம் கௌர் என்பவரை மணந்தார். புருஷோத்தம் கௌர் 2004இல் இறந்தார். 
## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்